Čičidžima
27°4′0″ š. pl. 142°12′30″ r. ilg.﻿ / ﻿27.06667°š. pl. 142.20833°r. ilg.﻿ / 27.06667; 142.20833 Čičidžima (jap. 父島 = Chichi-jima 'Tėvo sala') – didžiausia Ogasavaros (Bonino) salyno sala, priklauso Japonijai. Čičidžima išsidėsčiusi maždaug per 241 km į šiaurę nuo Ivo Džimos. Administraciškai priskiriama Ogasavaros kaimui, kuris savo ruožtu priklauso Tokijo Ogasavaros subprefektūrai. Salos plotas siekia 24 km², joje gyvena apie 2000 žmonių. Čičidžimos saloje pastatytas 25 m skersmens radijo teleskopas, kuris yra Radijo astronomijos tyrimų (Exploration of Radio Astrometry, VERA) projekto dalis, juo naudojasi Japonijos nacionalinė astronomijos observatorija.